Сяргей Уладзіміравіч Шапавал

Сяргей Шапавал (нар. , Ворзэль, УССР) — украінскі футбаліст, паўабаронца.

 Клубная кар’ера 
Нарадзіўся ў Ворзелі (Кіеўская вобласць), дзе і пачаў займацца футболам у трэнера Валянціна Пятровіча Лысова. У ДЮФЛ гуляў у камандах кіеўскіх школ «Лакаматыў», «Атрадны» і «Змена-Абалонь». З 2007 года гуляў у Другой лізе за «Нафком» (Бравары), а затым у Першай за «Ніву» (Цярнопаль), «Фенікс-Ільічовец» (Калініна), «Львоў».

 «Ціраспаль» 
У 2011 годзе перайшоў у клуб трэцяга дывізіёна чэмпіянату Польшчы «Палонія» (Лешна). У перыяд з 2012 па 2015 год гуляў у Малдове за клуб «Ціраспаль». У Нацыянальнай Дывізіі дэбютаваў 10 сакавіка 2012 года ў матчы 19 тура «Ціраспаль» — «Кастулень» (3:1), замяніўшы ў канцы матча Віктара Булата. У складзе прыднястроўскіх «гараджан» за 3,5 года адыграў 86 матчаў у чэмпіянатах Малдовы і 4 у еўракубках. Станавіўся ўладальнікам Кубка Малдовы (2012/13) і срэбраным прызёрам чэмпіянату Малдовы (2013/14). Улетку 2015 года, знаходзячыся ў адпачынку, ад капітана каманды даведаўся пра расфарміраванне ціраспальскага клуба.

 «Чарнаморац» 
11 ліпеня 2015 года Шапавал падпісаў двухгадовы кантракт з адэскім «Чарнаморцам». Ва ўкраінскай Прэм’ер-лізе дэбютаваў у матчы першага тура чэмпіянату 2015/16 супраць данецкага «Алімпіка». 7 снежня 2015 года было афіцыйна паведамлена аб скасаванні кантракта паміж Сяргеем і «Чарнаморцам» па ўзаемнай згодзе. Усяго за «маракоў» правёў 7 сустрэч у чэмпіянаце, 2 гульні ў Кубку Украіны і 1 паядынак у моладзевым першынстве.

 «Тарпеда-БелАЗ» 
У лютым 2016 года прыбыў на прагляд у беларускі клуб «Тарпеда-БелАЗ», з якім у сакавіку падпісаў кантрактУкраинский хавбек Сергей Шаповал подписал контракт с "Торпедо-БелАЗ". football.by.. У складзе жодзінцаў стаў асноўным апорным паўабаронцам, заставаўся ім і ў сезоне 2017. У ліпені 2018 года па пагадненні бакоў пакінуў «Тарпеда-БелАЗ»Сергей Шаповал покинул "Торпедо-БелАЗ". football.by..

 «Гомель» 
Неўзабаве пасля зыходу з жодзінскага клуба стаў іграком «Гомеля»Экс-жодинец Шаповал пополнил ряды "Гомеля". football.by.. У першым жа матчы за новую каманду 21 ліпеня адзначыўся дублем у браму магілёўскага «Дняпра» (выніковы лік 2:0). У далейшым замацаваўся ў стартавым складзе каманды. У студзені 2019 года стала вядома, што паўабаронца пакінуў гомельскую каманду па заканчэнні кантрактаБатищев, Дао и еше шесть игроков покинули "Гомель". football.by..

 «Лі Ман» 
У студзені 2019 года перайшоў у ганконгскі клуб «Лі Ман»Экс-полузащитник "Гомеля" и "Торпедо-БелАЗ" продолжит карьеру в Гонконге. football.by..

 «Дынама» Брэст 
У ліпені 2021 года вярнуўся ў Беларусь, стаўшы іграком брэсцкага «Дынама»Юдчиц и Шаповал перешли в брестское «Динамо». by.tribuna.com.

 Апошнія гады 
У студзені 2022 года ў якасці свабоднага агента папоўніў склад клуба «Пэрэмога» з Другой лігі УкраіныБывший полузащитник брестского "Динамо" перешел в украинский клуб. football.by., аднак у сакавіку, так і не згуляўшы за каманду, перабраўся ў польскі «Нараў». У маі 2022 годзе апынуўся ў клубе «Дальвік/Рэйнір» з чацвёртага дывізіёна Ісландыі, дзе гуляў да канца 2022 года.

 Дасягненні 
  Срэбраны прызёр чэмпіянату Малдовы: 2013/14
  Уладальнік Кубка Малдовы: 2013
  Уладальнік Кубка Беларусі: 2016
  Уладальнік Кубка лігі Ганконга: 2019

 Крыніцы 

Катэгорыя:Футбалісты Украіны
Катэгорыя:Ігракі ФК Нафком Бравары
Катэгорыя:Ігракі ФК Ніва Цярнопаль
Катэгорыя:Ігракі ФК Фенікс-Ільічовец
Катэгорыя:Ігракі ФК Львоў
Катэгорыя:Футбалісты паводле клубаў Польшчы
Катэгорыя:Ігракі ФК Ціраспаль
Катэгорыя:Ігракі ФК Чарнаморац Адэса
Катэгорыя:Ігракі ФК Тарпеда-БелАЗ
Катэгорыя:Ігракі ФК Гомель
Катэгорыя:Ігракі ФК Лі Ман
Катэгорыя:Ігракі ФК Дынама Брэст
Катэгорыя:Ігракі ФК Пэрэмога Дніпро
Катэгорыя:Футбалісты паводле клубаў Ісландыі